Ano ang kahalagahan ng Bangang Manunggul o Manunggul Jar sa kasaysayan ng Pilipinas?
Makikita sa disenyo ng Bangang Manunggul ang paniniwala at kaugalian tungkol sa kamatayan ng mga sinaunang Pilipino.

Sikat ang Bangang Manunggul na natagpuan sa Kwebang Tabon sa Palawan dahil sa ukit ng dalawang taong namamangka sa ibabaw ng takip nito. Pinaniwalaan na ang ukit ay tungkol sa paglalakbay ng kaluluwa ng namatay patungo sa kabilang-buhay. Ginamit ang Bangang Manunggul bilang isang secondary burial jar, o lalagyan ng buto ng mga yumao.